Darlīna Konlija
Darlīna Konlija (angļu: Darlene Conley; dzimusi 1934. gada 18. jūlijā, mirusi 2007. gada 14. janvārī) bija amerikāņu aktrise. Konlijas karjera ilga vairāk nekā 50 gadus, viņa bija vislabāk pazīstama ar savām lomām dažādās ziepju operās un īpaši ar modes industrijas darbinieces Sallijas Spektras lomu seriālā "Hameleonu rotaļas". Konlija spēlēja lomu no 1988. gada līdz pat savai nāvei deviņpadsmit gadus vēlāk. Konlijas varone Sallija ir vienīgais ziepju operu tēls, kuras figūra izstādīta Tiso kundzes Vaska figūru muzeja filiālēs Amsterdamā un Lasvegasā.